《雪后西山即目》
明代·徐夜

抱暖驱坚径，声连千里白。鍊水缚地骨，寒落石林瘠。

晴眶归众曜，远明表微僻。冻涨冰叶散，风洲霰纹积。

劲草创坚立，溪翎登岸踯。陆壑坦殊貌，群峰态转益。

陡巘未云青，潜澌结夐石。淞流解屡合，风日争向夕。

当险值归樵，耸肩避尘客。

作者简介：（约1617—约1688）明末清初山东新城人，字东痴，初名元善，字长公。明诸生。工诗。明亡后更名夜，字嵇庵。隐居东皋郑潢河上，顺治间曾南行访林和靖故居，登严子陵钓台。康熙间荐鸿博，不赴。有《东痴诗钞》。